12. ฐานะการเงินและผลการดำเนินงาน

12.1 สรุปรายงานการสอบบัญชี

ในระยะเวลา 3 ปี ที่ผ่านมา คือช่วงระหว่างปี 2546 – 2548
ความเห็นของผู้สอบบัญชีแสดงความเป็นไปแบบไม่มีเงื่อนไข โดยเห็นว่า
งบการเงินของบริษัทแสดงฐานะการเงินผลการดำเนินงาน และกระแสเงินสดของ บริษัท ร้อกเวิธ
จำกัด (มหาชน) และบริษัทย่อย
โดยถูกต้องตามที่ควรในสาระสำคัญตามหลักการบัญชีที่รับรองโดยทั่วไป

12.2 ผลการดำเนินงาน

ในปี 2548 ผลประกอบการโดยรวมของบริษัทและบริษัทย่อย
เริ่มมีแนวโน้มที่ดีขึ้นโดยแสดงผลประกอบการมีกำไรเป็นเวลา 3 ปีติดต่อกัน สำหรับปี 2547
บริษัทมีกำไรสุทธิเป็นจำนวน 35.98 ล้านบาท ในปีที่ผ่านมา
มีการเปลี่ยนแปลงรายการของผลการดำเนินงาน ที่มีสาระสำคัญพอสรุปได้ดังนี้

-   ยอดขาย เพิ่มขึ้นจากปีก่อนเป็นจำนวน 102.67 ล้านบาท หรือเพิ่มขึ้นคิดเป็นร้อยละ 14.78
    โดยพิจารณาแยกตามผลิตภัณฑ์ เฟอร์นิเจอร์สำนักงาน มียอดขายเพิ่มขึ้นเป็นจำนวน 215.17
    ล้านบาท หรือเพิ่มขึ้นร้อยละ 36.81 และอุปกรณ์ห้างสรรพสินค้า มียอดขายลดลง เป็นจำนวน
    112.49 ล้านบาท หรือลดลงร้อยละ 99.21

เฟอร์นิเจอร์สำนักงานมียอดขายเพิ่มขึ้นเนื่องจาก บริษัทได้ขยายตลาดไปยังตลาดต่างประเทศ
โดยในปี 2548 มียอดส่งออกเป็นจำนวน 234 ล้านบาท เพิ่มขึ้นจากปี 2547 เป็นจำนวน 33
ล้านบาท
ขณะเดียวกันบริษัทได้มีนโยบายที่จะลดการขายในตลาดอุปกรณ์ห้างสรรพสินค้าเนื่องจากภาวะการแข่งขันที่สูงทำให้อัตรากำไรขั้นต้นต่ำในตลาดนี้จึงมีผลให้ยอดขายลดลง

-   ต้นทุนขาย ในปี 2548 อัตราส่วนต้นทุนขาย ต่อยอดขาย เท่ากับร้อยละ 68.66
    ซึ่งต่ำกว่าอัตราส่วนต้นทุนขายในปี 2547 ซึ่งเท่ากับร้อยละ 71.52
    อัตราส่วนต้นทุนขายต่อยอดขายลดลง
    ทั้งนี้เนื่องจากการที่บริษัทเปลี่ยนแปลงนโยบายในการขายสินค้าในปีปัจจุบันโดยลดสัดส่วนการขายอุปกรณ์ห้างสรรพสินค้าซึ่งมีอัตรากำไรขั้นต้นต่ำและเพิ่มสัดส่วนการขายเฟอร์นิเจอร์สำนักงานซึ่งมีอัตรากำไรขั้นต้นที่สูงกว่า
    และจากการที่ต้นทุนเหล็กซึ่งเป็นวัตถุดิบหลักมีราคาต่ำลงในปีปัจจุบัน

-   ค่าใช้จ่ายในการขายและการบริหาร ในปี 2548
    ค่าใช้จ่ายในการขายและบริหารมีอัตราส่วนต่อยอดขายร้อยละ 23.18 ซึ่งลดลงจากปี 2547
    ร้อยละ 24.65 รายละเอียดค่าใช้จ่ายในการขายและบริหารที่สำคัญมีดังนี้

  ----------------------------------------- ---------------- ------------
                                            ล้านบาท           ร้อยละ

  เงินเดือน ค่าแรงงาน                          61,423.18        33.21%

  ค่าโฆษณาส่งเสริมการขาย ค่าใช้จ่ายโชว์รูม          5,741.31         3.10%

  ค่านายหน้าในการขาย                          21,805.02        11.79%

  ค่าจัดส่งสินค้าและติดตั้งงาน                      22,958.58        12.41%

  ค่าใช้จ่ายในการส่งออก                         13,491.63        7.30%

  ค่าเสื่อมราคาและรายจ่ายตัดจ่าย                  11,472.15        6.20%

  ค่าไฟฟ้า ประปา โทรเลข โทรศัพท์                3,572.88         1.93%

  ค่าพัฒนาระบบงาน                             979.06           0.53%

  ค่าเช่าอาคารและโชว์รูม                        6,266.93         3.39%

  อื่น ๆ                                      37,221.27        20.13%

  รวมทั้งสิ้น                                   184,932.01       100.00%
  ----------------------------------------- ---------------- ------------

ค่าใช้จ่ายหลักของบริษัทฯ และบริษัทย่อย จะได้แก่ เงินเดือนและค่าจ้างแรงงาน ซึ่งคิดเป็นร้อยละ
33.21 ของยอดรายจ่ายรวม รายจ่ายดังกล่าวเป็นรายจ่ายในการดำเนินงานของหน่วยงานต่างๆ
ได้แก่ การขาย การตลาด จัดส่งติดตั้ง บัญชีการเงิน บริหารและธุรการ
ซึ่งเป็นลักษณะของธุรกิจอุตสาหกรรมโดยทั่วไป

-   ดอกเบี้ยจ่าย ในปี 2548 ดอกเบี้ยจ่ายลดลงจากปีก่อนเป็นจำนวน 1.35
    ล้านบาทหรือลดลงร้อยละ 13.45 ดอกเบี้ยจ่ายเป็นค่าใช้จ่ายที่ไม่ได้ผันแปรไปตามยอดขาย
    ซึ่งดอกเบี้ยจ่ายที่ลดลงนั้นมีผลมาจากการที่ยอดเงินต้นค้างชำระลดลง

12.3 ฐานะการเงิน

12.3.1 สินทรัพย์

-   ส่วนประกอบของสินทรัพย์
    รายการของสินทรัพย์ที่มีสาระสำคัญและมีผลต่อฐานะการเงินของบริษัท มีดังนี้

-   ที่ดินอาคารและอุปกรณ์ ในปี 2548 มียอดสุทธิเพิ่มขึ้นจำนวน 26.96 ล้านบาท
    เนื่องจากบริษัทฯมีการก่อสร้างอาคารสำนักงานขึ้นใหม่และมีการซื้อเครื่องจักรและอุปกรณ์เพิ่มขึ้นระหว่างปีประมาณ
    65.88 ล้านบาท หักด้วยค่าเสื่อมราคาสำหรับปี จำนวน 36.63 ล้านบาท
    และมีการขายอุปกรณ์มูลค่าสุทธิ 2.29 ล้านบาท สัดส่วน ที่ดิน
    อาคารและอุปกรณ์สุทธิเท่ากับร้อยละ 50.09 ของสินทรัพย์รวม สินทรัพย์ดังกล่าวประกอบด้วย
    ที่ดิน อาคารโรงงาน โชว์รูม ยานพาหนะและเครื่องมือเครื่องใช้ต่าง ๆ
    ที่มีความจำเป็นต่อการดำเนินงานของบริษัททั้งในด้านการผลิตสินค้า
    การขายและการดำเนินงานในด้านต่าง ๆ

-   สินค้าคงเหลือ ในปี 2548 บริษัทมียอดคงเหลือสุทธิจำนวน 121.12
    ล้านบาทโดยคิดเป็นร้อยละ 16.16 ของสินทรัพย์รวม สินค้าคงเหลือลดลงจากปี 2547
    เป็นจำนวน 0.74 ล้านบาทหรือลดลงร้อยละ 0.60
    เมื่อพิจารณาในแง่ของอัตราหมุนเวียนของสินค้าคงเหลือ จะเห็นว่าในปี 2548 มีอัตราหมุน
    10.07 เท่าซึ่งดีขึ้นกว่าอัตราหมุนเวียนของสินค้าในปี 2547 ซึ่งมีอัตราหมุนเท่ากับ 5.59 เท่า
    เนื่องจากบริษัทฯได้มีการปรับปรุงประสิทธิภาพในการบริหารสินค้าคงคลังให้ดีขึ้น

-   คุณภาพของสินทรัพย์

-   ลูกหนี้ค้างชำระ
    เนื่องมาจากผลกระทบจากวิกฤติเศรษฐกิจทำให้บริษัทประสบปัญหาในการเรียกเก็บหนี้ ตั้งแต่ปี
    2540 โดยบริษัทมียอดสำรองหนี้สูญ ณ. 31/12/2548 เป็นจำนวน 7.74 ล้านบาท
    จำนวนหนี้ทั้งหมดเป็นลูกหนี้ทางการค้า ซึ่งยังไม่สามารถชำระหนี้ได้ตามข้อตกลง
    จากการที่ลูกหนี้ส่วนใหญ่ยังขาดสภาพคล่องในการดำเนินธุรกิจ อย่างไรก็ตาม
    ลูกหนี้ดังกล่าวบริษัทได้ติดตามดูแลอย่างใกล้ชิด สำหรับยอดสำรองหนี้สูญ จำนวน 7.74
    ล้านบาท บริษัทคาดว่ามีความเพียงพอต่อลูกหนี้ทั้งหมด

-   สินค้าคงเหลือ สินค้าคงเหลือของบริษัท จำนวน 161.78 ล้านบาท ซึ่งจะประกอบด้วยวัตถุดิบ
    จำนวน 79.07 ล้านบาท สินค้าสำเร็จรูป จำนวน 49.86 ล้านบาท สินค้าระหว่างทาง
    จำนวน 3.76 ล้านบาท และงานระหว่างทำ จำนวน 29.09 ล้านบาท
    สินค้าคงเหลือทั้งหมดโดยส่วนใหญ่ยังมีสภาพปรกติใช้ในการดำเนินงานได้
    เนื่องจากสินค้าของบริษัทไม่ได้จัดอยู่ในประเภทสินค้าแฟชั่น หรือมีอายุจำกัด
    อย่างไรก็ตามยังมีสินค้าคงเหลือบางส่วนชำรุดเสียหาย
    โดยบริษัทได้ตั้งสำรองเพื่อความเสียหายไว้ เป็นจำนวน 40.66 ล้านบาท
    ซึ่งคาดว่าเพียงพอต่อความเสียหายของสินค้าทั้งหมด ที่อาจจะเกิดขึ้น

12.3.2 สภาพคล่อง

-   กระแสเงินสด ในปี 2548
    บริษัทและบริษัทย่อยมียอดเงินสดและรายการเทียบเท่าเงินสดเพิ่มขึ้นเป็นจำนวน 18.99
    ล้านบาทหรือเพิ่มขึ้นร้อยละ 30.93 โดยมีเงินสดเพิ่มขึ้นสุทธิจากกิจกรรมดำเนินงานเป็นจำนวน
    118.32 ล้านบาท ซึ่งเป็นผลจากประสิทธิภาพในการดำเนินงานที่ดีขึ้น
    เงินสดดังกล่าวถูกใช้ไปในกิจกรรมการลงทุน เป็นจำนวน 72.77 ล้านบาท
    ซึ่งโดยส่วนใหญ่จะเป็นการลงทุนในการสร้างอาคารสำนักงานใหม่และซื้อเครื่องจักรและอุปกรณ์การผลิตต่าง
    ๆ เพื่อพัฒนาสินค้าและปรับปรุงระบบการผลิตให้มีประสิทธิภาพยิ่งขึ้น
    และใช้ไปในกิจกรรมจัดหาเงินเป็นจำนวน 26.56
    ล้านซึ่งเป็นการชำระหนี้คืนเงินกู้ตามข้อตกลงแก่สถาบันการเงิน

-   อัตราส่วนสภาพคล่องที่สำคัญ ในปี 2548
    อัตราส่วนสภาพคล่องโดยรวมของบริษัทและบริษัทย่อยยังคงไม่เปลี่ยนแปลงมากนัก
    เมื่อเปรียบเทียบกับปี 2547 และ 2546 โดยมีอัตราส่วนสภาพคล่องเท่ากับ 1.25 เท่า
    ระยะเวลาเก็บหนี้โดยเฉลี่ย เท่ากับ 55.74 วัน และ Cash Cycle เท่ากับ 17.24 วัน

12.3.3 แหล่งที่มาของเงินทุน

-   ความเหมาะสมของโครงสร้างเงินทุน ในปี 2548 และ 2547
    บริษัทฯมีอัตราส่วนหนี้สินต่อส่วนของผู้ถือหุ้นเป็นจำนวน 2.79 เท่า และ 3.01 เท่าตามลำดับ
    ซึ่งยังถือว่ามีอัตราส่วนค่อนข้างสูง เมื่อเปรียบกับกิจการอื่นในอุตสาหกรรมประเภทเดียวกัน
    อันมีสาเหตุมาจากการที่บริษัทฯประสบผลขาดทุนจากการดำเนินงานอย่างต่อเนื่องตั้งแต่ปี 2540
    อย่างไรก็ตามอัตราดังกล่าวมีแนวโน้มดีขึ้นจากปี 2546 และปี2545
    ซึ่งอัตราส่วนหนี้สินต่อส่วนของผู้ถือหุ้นมีอัตราเท่ากับ 3.44 และ 6.86 เท่าตามลำดับ

-   หนี้สิน ณ สิ้นปี 2548 บริษัทฯ และบริษัทย่อย มีหนี้สินรวมจำนวน 39 ล้านบาท
    ลดลงจากปีก่อนร้อยละ 7.77 โดยมีหนี้สินหมุนเวียนทั้งสิ้น 269
    ล้านบาทและหนี้สินไม่หมุนเวียนอีกจำนวน 282 ล้านบาท โดยบริษัทฯ ได้จดจำนอง/จำนำ ที่ดิน
    อาคาร สิทธิการเช่าอาคาร เครื่องจักรและอุปกรณ์
    เพื่อค้ำประกันวงเงินสินเชื่อทั้งหมดที่มีอยู่กับสถาบันการเงิน

Financial Ratio 

  --------------------------------------------- -------- -------- --------
  งบการเงินรวม                                   2548     2547     2546

  อัตราส่วนสภาพคล่อง (Liquidity Ratio)                               

  อัตราส่วนสภาพคล่อง (เท่า)                         1.25     1.39     1.08

  อัตราส่วนสภาพคล่องหมุนเร็ว (เท่า)                   0.77     0.81     0.59

  อัตราส่วนหมุนเวียนลูกหนี้การค้า (เท่า)                 6.55     4.90     4.71

  ระยะเวลาเก็บหนี้เฉลี่ย (วัน)                        55.74    74.46    77.52

  อัตราส่วนหมุนเวียนสินค้าสำเร็จรูปคงเหลือ (เท่า)         10.07    5.59     3.94

  ระยะเวลาขายสินค้าสำเร็จรูปเฉลี่ย (วัน)               36.25    65.29    92.64

  อัตราส่วนหมุนเวียนเจ้าหนี้ (เท่า)                     4.88     4.58     3.51

  ระยะเวลาชำระหนี้ (วัน)                           74.75    79.76    104.06

  Cash Cycle (วัน)                               17.24    59.99    66.14

  อัตราส่วนแสดงความสามารถในการหากำไร                                
  (Profitability Ratio)                                           

  อัตรากำไรขั้นต้น (%)                              31.34%   28.48%   33.03%

  อัตรากำไรจากการดำเนินงาน (%)                    8.60%    4.16%    7.74%

  อัตรากำไรสุทธิ (%)                               4.48%    1.49%    4.13%

  อัตราผลตอบแทนผู้ถือหุ้น (%)                         18.22%   6.10%    22.11%

  อัตราส่วนแสดงประสิทธิภาพในการดำเนินงาน (Efficiency                   
  Ratio)                                                          

  อัตราผลตอบแทนจากสินทรัพย์ (%)                     5.03%    1.44%    3.92%

  อัตราผลตอบแทนจากสินทรัพย์ถาวร (%)                 9.94%    2.81%    8.39%

  อัตราการหมุนเวียนของสินทรัพย์ (เท่า)                 1.06     1.02     0.93

  อัตราส่วนวิเคราะห์นโยบายทางการเงิน (Financial                        
  Policy Ratio)                                                   

  อัตราส่วนหนี้สินต่อส่วนของผู้ถือหุ้น (เท่า)                2.79     3.01     3.44

  อัตราส่วนความสามารถชำระดอกเบี้ย (เท่า)             4.08     1.59     2.25

  ข้อมูลต่อหุ้น                                                        

  มูลค่าตามบัญชีต่อหุ้น (บาท)                          19.75    17.00    16.99

  กำไรสุทธิต่อหุ้น (บาท)                             3.60     1.04     2.88
  --------------------------------------------- -------- -------- --------

 

[] 

[] 

[] 

[] 

[] 

[]